**Pozvaná prednáška riaditeľa Slovenského historického ústavu v Ríme na GTF v Prešove**

V rámci bohatého diapazónu aktivít konaných na pôde Gréckokatolíckej teologickej fakulty v Prešove sa dňa 22.apríla 2024 uskutočnila na pozvanie riaditeľa Ústavu dejín a kultúry Gréckokatolíckej cirkvi na Slovensku Mons. prof. ThDr. Petra Šturáka, PhD. pozvaná prednáška riaditeľa Slovenského historického ústavu v Ríme Mgr. Daniela Černého, PhD Témou jeho prednášky bolo predstavenie tejto významnej inštitúcie vo večnom meste Ríme. Pán riaditeľ ústavu priblížil pútavým spôsobom jeho históriu ako aj súčasnosť s prienikom príležitosti do budúcna. Povzbudil prítomných pedagógov a študentov k záujmu o dejiny vlastnej Cirkvi s poukázaním na možnosti archívneho výskumu aj v iných inštitúciách tohto charakteru v Ríme. Veľmi potešujúcou okolnosťou tejto návštevy je aj tá skutočnosť, že riaditeľ SHÚ v Ríme je absolventom našej Alma mater. Veríme, že pozvaná prednáška jedným z krokov ďalšej dynamickej spolupráce medzi našimi inštitúciami.

Mons. prof. Peter Šturák